Giuseppe Colombo

Giuseppe «Bepi» Colombo (født 2. oktober 1920 i Padova i Italia, død 20. februar 1984) var en italiensk vitenskapsmann, matematiker og ingeniør ved Universitetet i Padova i Italia.

Han er kjent for sitt arbeid med planeten Merkur, og det var hans kalkulasjoner om hvordan man kunne få en romsonde inn i en resonant bane med Merkur ved flere forbiflyginger som førte til suksessen med Mariner 10-oppdraget.

Colombo forklarte også spinn-bane-resonans i Merkurs bane, hvor han viste at den roterer tre ganger for hver andre runde rundt solen.

Referanser

Kilder 
 ESA Press Release: ESA's Mercury mission named BepiColombo in honour of a space pioneer

Eksterne lenker 
 Biografi fra Universitetet i Padova

Italienske matematikere
Italienske ingeniører
Personer fra Padova
Artikler i astronomiprosjektet